Хајдуци/27
9.
 
МИЛЕТА и бивши
 
ИВАН: Харамбаша, шта нам ради млада невеста? 
МИЛЕТА: Пресекао ти се језик! 
ИВАН: Јао! јао! А ја сам још хтео питати, кад ће бити свадба? 
МИЛЕТА: До врага и с њом! 
ЖИВОЈИН: Богме право имаш. 
ИВАН: Шта ће ти девојка, кад можеш наћи и бабу? 
СТАНКО: А друго, харамбаша, да ти право кажем, она тебе и не милује. 
МИЛЕТА: Ти то знаш! 
ЛУКА: А и како ће те миловати, кад се загледала у Обрада! 
МИЛЕТА: Она Обрада милује.? 
ИВАН: Зар ти то не знаш? 
МИЛЕТА (клоне, полако): Сад ми се очи отворише! 
ИВАН: Богме Обрад тебе лепо претече! 
МИЛЕТА (тражи да утиша јарост): Ха, ха! Обрад Зелиду милује! Лепи људи, вредно је да их сљубимо. 
ИВАН: Е, кад би ти хтео мердевине носити.

Хајдуци